Marmaduke Tunstall

Marmaduke Tunstall (født i 1743 i Burton Constable i Yorkshire i England, død 11. oktober 1790 i Wycliffe Hall i County Durham) var en engelsk ornitolog og samler. Han var forfatter av Ornithologica Britannica (1771) som sannsynligvis var det første britiske verk som benyttet binominal nomenklatur.

Liv og virke
Marmaduke Tunstall etterfulgte i 1760 som besitter av slektens eiendommer Scargill, Hutton, Long Villers og Wycliffe. Som katolikk fikk han studere ved The English College i Douai i Frankrike. Etter studieårene bosatte han seg i Welbeck Street i London, der han bygde opp et stort museum, og en stor samling av levende fugler og dyr.

Han er kjent for sin formelle beskrivelse av vandrefalken. 

Etter at han giftet seg i 1776 ble museet flyttet til Wycliffe Hall, og ble i sine velmaktsdager ansett som et av Englands fineste.

Tunstall ble fellow i Society of Antiquaries of London i en alder av 21 år, og i 1771 ble han valgt til fellow i Royal Society.

Tunstall døde i Wycliffe, og hans eiegods gikk videre over til hans halvbror William Constable. Constable inviterte Thomas Bewick, som Marmaduke hadde kommisjonert til å gravere The Wild Bull of the Ancient Caledonian Breed, now in the park at Chilingham-Castle, Northumberland, til Wycliffe. Der tilbragte han to måneder med å lage tegninger av fuglespeciene der. Museet, kjent som The Wycliffe Museum, ble solgt til  George Allan fra Blackwell Grange i Darlington som bragte samlingene til sitt hjem. Museet bestod en tid etter hans død i 1800 på the Grange til 1822, da det ble kjøpt av Newcastle Literary and Philosophical Society, og ble til Newcastle Museum.

Thomas Pennant benyttet Tunstalls kuriosakabinett for å illustrere sina arbeider. Tunstalls samlinger er idag praktisk talt helt forsvunnet.

Verker

Referanser

Litteratur
 
 
 
 Mullens and Swann – A Bibliography of British Ornithology (1917)

Personer fra East Riding of Yorkshire‎
Britiske ornitologer
Britiske biologer
Samlere